Verdictul fostului președinte al Rapidului despre prăbușirea clubului: ”Nu au fost niciodată rezultate atât de proaste”
Rapid traversează o perioadă dificilă, după ce a intrat în play-off de pe a doua poziție, la doar patru puncte distanță de FCSB.
Giuleștenii au pierdut șapte partide și au avut o singură remiză, ajungând pe locul șase, ultimul din play-off.
Grigore Sichitiu, fostul președinte ale Rapidului, susține că noua conducere nu a abordat strategia potrivită și a oferit mai multe exemple în acest sens.
”Nu au fost niciodată rezultate atât de proaste. Nu am informații directe din interiorul clubului și nu știu care sunt cauzele principale, dar ce am văzut din afară cred că au construit greșit echipa.
În primul rând, la mijlocul terenului nu au jucători de organizare. Au adus jucători care fiecare joacă pentru el: Papeau, Funsho, Rrahmani. Toți sunt jucători cu mingea și nu au pe nimeni care să lege jocul. M-a surprins.
Atmosfera s-a deteriorat și datorită evenimentelor care au avut loc cu suporterii, cu Daniel. Regret foarte mult pentru că și eu am trecut prin asemenea momente în care puteam ușor să greșesc”, a spus Grigore Sichitiu, la Digi Sport Matinal.